ג'מילה ג'מיל

ג'מילה אליה ג'מיל (באנגלית: Jameela Alia Jamil; נולדה ב-25 בפברואר 1986) היא שחקנית, דוגמנית ומגישת רדיו וטלוויזיה אנגלייה. ידועה בעיקר על תפקידה כתהאני אל-ג'מיל בסדרת הקומדיה "המקום הטוב", בה שיחקה במשך ארבע עונות. ג'מיל גם ידועה בזכות פעילותיה נגד מוצרי דיאטה פופולריים והשמצת גוף, ודוגלת בדימוי גוף חיובי.

== ביוגרפיה ==
ג'מיל נולדה בהמפסטד, לונדון לעלי ג'מיל, יליד הודו ולשירין ג'מיל, בריטית-פקיסטנית.<ref></ref> היא נולדה עם אובדן שמיעה חלקי והתמודדה עם אנורקסיה בנערותה.<ref></ref><ref></ref> ג'מיל הצהירה כי בגיל תשע היא אובחנה עם תסמונת אהלרס דנלוס מסוג גמישות יתר, תסמונת גנטית המשפיעה על רקמות חיבור בגוף. היא למדה בבית הספר קווינס קולג' בלונדון אך לא השלימה את בחינת הבגרות. לאחר מכן לימדה סטודנטים זרים בבית הספר לאנגלית בלונדון במשך שנתיים. 

בראיון למגזין "אינדיפנדנט" ב-2013, היא אמרה שעבדה כציידת דוגמניות אך מעולם לא כדוגמנית, למרות שבשנת 2020, היא הודתה שעבדה בעבר כדוגמנית. היא גם עבדה כצלמת וסוכנת דוגמניות עבור סוכנות "Premier Model Management". 

== קריירה ==
בין השנים 2009–2012 היא עבדה בתור מגישה בתוכנית בוקר "Freshly Squeezed" של ערוץ 4, לצד ניק גרימשאו, לאחר שהמנחה הקודמת אלכסה צ'אנג פרשה מן התפקיד. ג'מיל התמודדה זמן קצר עם סרטן השד, ולאחר מכן עברה ללוס אנג'לס. 

למרות שלא היה לה שום ניסיון במשחק, הסוכן שלה הציע לה להיבחן עבור הסדרה "המקום הטוב" ברשת NBC, ולאחר שני אודישנים קיבלה את התפקיד.<ref></ref> היא שיחקה בסדרה במשך ארבע עונות בתפקיד ראשי (2020-2016) בתור טהאני, פילנתרופית בריטית שמגיעה אל "המקום הטוב", מעין גן עדן, לאחר שמתה. 

בשנת 2019 החלה להנחות את השעשועון האמריקאי "The Misery Index" של רשת הטלוויזיה TBS; בשעשועון אשר מבוסס על משחק הקלפים "Shit Happens", מככבים ארבעת חברי ההרכב הקומי "The Tenderloins" (ג'ו גאטו, ג'יימס מוריי, בריאן קווין וסאל וולקאנו) המוכרים מתוכנית המתיחות "מעשי ג'וקרים". 

משנת 2020 ג'מיל מדבבת את הדמות של פושפה בסדרת האנימציה "מירה, בלשית מלכותית" בערוץ דיסני ואת המדריכה רוקסי בסדרת האנימציה "עולם היורה: מחנה הקרטיקון" בנטפליקס; היא מבוססת על הסרט הרביעי של פארק היורה. ב-27 במאי 2020 הצטרפה לכס השיפוט בתוכנית המציאות "Legendary" בשירות הסטרימינג של HBO Max, החוקרת את עולם תרבות הנשף והיא עוקבת אחר שמונה בתים של קהילות להט"ב כשהם מנווטים בין תשעה אירועי נשפים (ריקוד/ווג/מרתונים), עם פרס של 100,000 דולר לבית הזוכה. הסדרה זכתה לשבחים על ידי ארגון הליגה ההומו-לסבית נגד השמצה על השתתפות אמנים קווירים וטרנסים. 

בשנת 2022 ג'מיל שיחקה בסרט הקומדיה הרומנטית "חתונה בהפתעה" לצד ג'ניפר לופז, היא דיבבה בסרט ההנפשה "ליגת DC סופר-פטס" מבית DC קומיקס ובהמשך השנה גילמה את דמותה של טיטניה בסדרת גיבורי העל "שי-האלק: עורכת דין בשירות החוק" בשירות הזרמת המדיה דיסני+ כחלק מהיקום הקולנועי של מארוול. 

== חיים אישיים ==
ג'מיל ידועה בשל האקטיביזם הרב שלה עבור דימוי גוף חיובי ובריאות נפשית, וב-2018 הקימה את "I Weigh", חשבון מדיה חברתית שדוגל בעקרונותיה של ג'מיל. לעמוד יש מעל למיליון עוקבים.<ref></ref>

מאז 2015, ג'מיל נמצאת בזוגיות עם הזמר ג'יימס בלייק. ג'מיל מזדהה כקווירית, לאחר שזו ספגה ביקורת על מינויה כשופטת בתוכנית הריקודים "Legendary" המתמחה בריקודי ווג, שכן הדעה הרווחת היא שסגנון ריקוד זה מושרש בעיקר אצל קהילות הלהט"ב, שחורים ולטינים בניו יורק.<ref></ref>

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2019
|דולי ויילד המופלאה <small>(אנ')</small>
|קלאופטרה
|
|-
| rowspan="2" |2022
|חתונה בהפתעה
|אניקה
|
|-
|ליגת DC סופר-פטס
|וונדר וומן
|דיבוב
|-
|2023
|אהבה ממבט ראשון
|המספרת
|
|-
|2025
|אליאו
|קווסטה
|דיבוב
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2012-2009
|Freshly Squeezed
|מנחה
|תוכנית בוקר בערוץ 4
|-
|2012
|Playing It Straight UK
|מנחה
|תוכנית מציאות ברשת E4
|-
|2020-2016
|המקום הטוב
|תהאני אל-ג'מיל
|תפקיד ראשי (4 עונות); 50 פרקים
|-
|2018
|אנימלס
|ג'וליה
|דיבוב; פרק: "Horses"
|-
|2021-2019
|סיפורים של ברווזים
|גאנדרה די
|דיבוב; 6 פרקים
|-
|2019-הווה
|The Misery Index
|מנחה
|שעשועון ברשת TBS; 3 עונות
|-
| rowspan="2" |2020-הווה
|Legendary 
|שופטת
|תוכנית מציאות ברשת HBO Max; 2 עונות
|-
|מירה, בלשית מלכותית
|דודה פושפה 
|דיבוב; 17 פרקים
|-
| rowspan="4" |2020
|אבא אמריקאי
|כריסטין
|דיבוב; פרק: "Exquisite Corpses"
|-
|הגרינים בעיר הגדולה
|פיניקס
|דיבוב; פרק: "Animal Farm"
|-
|הארלי קווין
|אריס
|דיבוב; פרק: "Bachelorette"
|-
|אנימניאקס
|סולטאנה
|דיבוב; פרק: "A Zit!/1001 Narfs/Manny Manspreader"
|-
| rowspan="2" |2021-2020
|Crossing Swords
|סלואן / דניאל
|דיבוב; 8 פרקים
|-
|עולם היורה: מחנה הקרטיקון
|המדריכה רוקסי 
|דיבוב; 9 פרקים
|-
|2021
|ראגרטס
|ליידי דה-קלאטר
|דיבוב; פרק: "Lady De-Clutter"
|-
|2022
|מסע בין כוכבים: פרודיג'י
|אסנסיה
|דיבוב; "A Moral Star, Part 2"
|-
| rowspan="2" |2022-הווה
|שי-האלק: עורכת דין בשירות החוק
|טיטניה
|5 פרקים
|-
|פיץ' פרפקט: במפר בברלין
|ג'יזלה
|תפקיד ראשי; 6 פרקים
|-
|2023
|פוקר פייס
|אווה
|פרק: "Exit Stage Death"
|-
|2024
|קראפופוליס <small>(אנ')</small>
|הסטיה
|דיבוב; פרק: "Death Takes a Holiday"
|}

== קישורים חיצוניים ==

* 

* 
* 

== הערות שוליים ==

קטגוריה:שחקניות קולנוע וטלוויזיה אנגליות
קטגוריה:מדבבות אנגליות
קטגוריה:דוגמניות אנגליות
קטגוריה:מנחות טלוויזיה בריטיות
קטגוריה:שופטות תוכניות מציאות אמריקאיות
קטגוריה:שדרניות רדיו וטלוויזיה
קטגוריה:אנגלים ממוצא הודי
קטגוריה:אנגלים ממוצא פקיסטני
קטגוריה:זוכות פרס 100 נשים (BBC)
קטגוריה:בריטיות שנולדו ב-1986
קטגוריה:בריטים שנולדו ב-1986